Eshref Ademaj

Eshref Ademaj (1940–1994) ishte profesor universitar dhe matematikan shqiptar. Si profesor i Universitetit të Prishtinës, ai luajti një rol të rëndësishëm në fillimin e rinisjes së veprimtarisë universitare në Kosovë pas largimit nga puna të akademikëve dhe ndalimin e arsimit në gjuhën shqipe, nga ana e pushtetit të Sllobodan Millosheviqit në fillim të viteve 1990. Ademaj ishte gjithashtu anëtar i Akademisë së Shkencave dhe të Arteve të Kosovës.

 Biografi 
Eshref Ademaj u lind më 20 korrik të vitit 1940 në fshatin Zhur afër Prizrenit, në Mbretërinë e Jugosllavisë. Ademaj studioi shkencat matematikore në Universitetin e Beogradit. Në vitet 1970, ai filloi karrierën e tij si profesor asistent dhe më vonë pedagog në fakultetin e shkencave matematikore të Universitetit të Prishtinës. Ademaj ishte i pari që filloi studimet pasuniversitare në fakultetin e shkencave matematikore të Prishtinës. Në të njëjtën kohë, ai ishte anëtar komisionesh të ndryshme të doktoraturës në shumë universitete të Jugosllavisë. Në vitin 1993 u bë një anëtar i Akademisë së Shkencave dhe të Arteve të Kosovës.

Në fillim të viteve 1990, politika serbe u përqendrua në ndalimin e arsimit në gjuhën shqipe në Kosovë. Sa i përket Universitetit të Prishtinës, Qeveria e Serbisë shkarkoi masivisht profesorët shqiptarë, mbylli fakultetet dhe ndaloi përdorimin e tyre nga shqiptarët. Reagimi i komunitetit akademik u përqëndrua në krijimin e një sistemin paralel arsimor që të sigurohej vazhdimësia e arsimit në të gjitha nivelet.

 Referime 

Kategoria:Lindje 1940
Kategoria:Vdekje 1994
Kategoria:Akademikë shqiptarë
Kategoria:Aktivistë shqiptarë
Kategoria:Matematikanë shqiptarë
Kategoria:Aktivistët e të drejtave Shqiptare
Kategoria:Njerëz nga Opoja
Kategoria:Profesorë të Universitetit të Prishtinës
Kategoria:Anëtarë të Akademisë së Shkencave dhe Arteve të Kosovës
Kategoria:Absolventët e Universitetit të Beogradit